Kuvailun keskittäminen Vaskissa

Vaskin kuvailutoimijat ovat saaneet tehtäväkseen selvittää kuvailun keskittämistä Vaskissa. Keskittämisellä tavoitellaan kuvailun tason parantamista ja kuvailuun käytettävän ajan vähentämistä.

Tässä esiteltävien vaihtoehtoisten keskittämismallien pohjana on käytetty tilastotietoa eri Vaski-kirjastoihin tulevan uutuusaineiston määrästä. Lisäksi kirjastoilta on pyydetty arviot kuvailuun nykyään käytettävän ajan määrästä.

**Kirjastoihin tulevien nimekkeiden määrät**

Vasemmalla olevassa taulukossa on kuhunkin kirjastoon tulleiden nimekkeiden määrät Vaskin laajenemisen jälkeen vuosina 2012 ja 2013. Oikealla näkyy, moniko nimekkeistä on tullut pelkästään ko. kirjastoon. Vaskin laajenemisen jälkeiseltä ajalta ei ole vielä saatavissa kokonaisen vuoden tietoa. Nämä luvut ovat siksi **puolikkaat vuosista 2012 ja 2013.**

Koko Vaskiin on tullut uusia nimekkeitä (joissa on niteitä tai tilauksia) 1.5.-31.12.2012 14440 kpl ja 1.1.-13.6.2013 16121 kpl

Taulukoiden tulkinnassa on otettava huomioon, että kyseessä on vuoden eri puolikkaat. Joidenkin kirjastojen kohdalla näkyvät suuret erot vuosissa johtuvat siitä, että määrärahat ovat loppuneet v. 2012 paljon ennen joulukuuta. Keskittämisvaihtoehtoja mietittäessä on käytetty pohjana lähinnä vuoden 2013 tietoja.

Uudenkaupungin ja Vehmaan lukuja nostaa se että näissä kirjastoissa on Daisy-äänikirjoja.

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |

|  |  |  |  |  |  |  |
| --- | --- | --- | --- | --- | --- | --- |
| Teoksia per vuosi per kirjasto | | |  | Teoksia per vuosi per kirjasto kun niteitä tai tilauksia vain yhdessä kirjastossa | | |
| Vuosi | Kirjasto | Lkm |  | Vuosi | Kirjasto | Lkm |
| 2012 | Kaarina | 1891 |  | 2012 | Kaarina | 125 |
| 2012 | Kustavi | 142 |  | 2012 | Kustavi | 9 |
| 2012 | Laitila | 1882 |  | 2012 | Laitila | 184 |
| 2012 | Liedon oppilaitoskirjasto | 278 |  | 2012 | Liedon oppilaitoskirjasto | 27 |
| 2012 | Lieto | 1754 |  | 2012 | Lieto | 120 |
| 2012 | Masku | 1277 |  | 2012 | Masku | 148 |
| 2012 | Mynämäki | 629 |  | 2012 | Mynämäki | 44 |
| 2012 | Naantali | 1410 |  | 2012 | Naantali | 159 |
| 2012 | Nousiainen | 1066 |  | 2012 | Nousiainen | 48 |
| 2012 | Paimio | 1184 |  | 2012 | Paimio | 32 |
| 2012 | Pyhäranta | 225 |  | 2012 | Pyhäranta | 30 |
| 2012 | Raisio | 2404 |  | 2012 | Raisio | 196 |
| 2012 | Rusko | 653 |  | 2012 | Rusko | 60 |
| 2012 | Sauvo | 243 |  | 2012 | Sauvo | 3 |
| 2012 | Taivassalo | 343 |  | 2012 | Taivassalo | 8 |
| 2012 | Turku | 12196 |  | 2012 | Turku | 8796 |
| 2012 | Turun ammatti-instituutin kirjasto | 28 |  | 2012 | Turun ammatti-instituutin kirjasto | 19 |
| 2012 | Turun museokeskuksen kirjasto | 256 |  | 2012 | Turun museokeskuksen kirjasto | 210 |
| 2012 | Turun taidemuseon kirjasto | 194 |  | 2012 | Turun taidemuseon kirjasto | 184 |
| 2012 | Uusikaupunki | 1311 |  | 2012 | Uusikaupunki | 224 |
| 2012 | Vehmaa | 295 |  | 2012 | Vehmaa | 28 |
| 2013 | Kaarina | 3321 |  | 2013 | Kaarina | 269 |
| 2013 | Kustavi | 279 |  | 2013 | Kustavi | 20 |
| 2013 | Laitila | 2535 |  | 2013 | Laitila | 122 |
| 2013 | Liedon oppilaitoskirjasto | 607 |  | 2013 | Liedon oppilaitoskirjasto | 37 |
| 2013 | Lieto | 2808 |  | 2013 | Lieto | 111 |
| 2013 | Masku | 2385 |  | 2013 | Masku | 122 |
| 2013 | Mynämäki | 1344 |  | 2013 | Mynämäki | 45 |
| 2013 | Naantali | 2596 |  | 2013 | Naantali | 96 |
| 2013 | Nousiainen | 1398 |  | 2013 | Nousiainen | 34 |
| 2013 | Paimio | 2267 |  | 2013 | Paimio | 90 |
| 2013 | Pyhäranta | 361 |  | 2013 | Pyhäranta | 12 |
| 2013 | Raisio | 3999 |  | 2013 | Raisio | 451 |
| 2013 | Rusko | 784 |  | 2013 | Rusko | 70 |
| 2013 | Sauvo | 697 |  | 2013 | Sauvo | 24 |
| 2013 | Taivassalo | 921 |  | 2013 | Taivassalo | 12 |
| 2013 | Turku | 13483 |  | 2013 | Turku | 8422 |
| 2013 | Turun ammatti-instituutin kirjasto | 19 |  | 2013 | Turun ammatti-instituutin kirjasto | 10 |
| 2013 | Turun museokeskuksen kirjasto | 66 |  | 2013 | Turun museokeskuksen kirjasto | 48 |
| 2013 | Turun taidemuseon kirjasto | 31 |  | 2013 | Turun taidemuseon kirjasto | 25 |
| 2013 | Uusikaupunki | 2554 |  | 2013 | Uusikaupunki | 403 |
| 2013 | Vehmaa | 822 |  | 2013 | Vehmaa | 73 |

**Kirjastojen arviot kuvailuun nyt kuluvasta ajasta**

Kirjastoilta on pyydetty arviot kuvailuun nykyään käytettävästä ajasta. Ajankäytön arviointia vaikeuttaa se, että useimmissa kirjastoissa kuvailua tehdään samanaikaisesti hankinnan, saapumiskäsittelyn ja niteiden käsittelyn kanssa. Pelkästään kuvailuun kuluvaa aikaa on siksi vaikea arvioida.

Kuvailun kuluvaa aikaa pyydettiin arvioimaan niin että pelkkää hyllypaikan lisäämistä muuten valmiiseen tietueeseen ei laskettaisi mukaan. Arviot haluttiin uutuusaineiston kuvailuun käytettävästä ajasta, meneillään olevaa tietokannan siivousta ei siis huomioitu.

Kirjastojen antamat arviot on muutettu vertailun helpottamiseksi muotoon h / kk.

|  |  |  |
| --- | --- | --- |
| **Kirjasto** | **Käytetty aika** | **Lisätietoja** |
| Kaarina | 18 h / kk | suurin osa ajasta kuluu AV-aineiston ja ruotsinkielisen aineiston kuvailuun |
| Kustavi | - | Kirjastossa lisätään vain oma hyllypaikka – ei tehdä varsinaista kuvailua |
| Laitila | 1-2 h / kk |  |
| Lieto | 1 h / kk |  |
| Masku | 4 h / kk |  |
| Mynämäki | ei ajallista arviota | Kotiseutukokoelma edellyttää itse tehtyä kuvailua |
| Naantali | 2-5 h / kk |  |
| Nousiainen | ei arviota |  |
| Paimio | 1 h / kk |  |
| Pyhäranta | - | Kirjastossa lisätään vain oma hyllypaikka – ei tehdä varsinaista kuvailua |
| Raisio | Kirjojen kuvailu 1 h / kk. Musiikin ja AV-aineiston kuvailussa joudutaan Raisiossa tekemään melko paljon primaariluettelointia. Aika-arviota ei pystytä antamaan. Äänitteistä arviolta 20% kuitenkin vaatii primaariluettelointia. Varsinkin taidemusiikin primaariluettelointi on hidasta. Raisio on myös hoitanut yhdessä Turun kanssa Vaskin e-aineiston kuvailun. |  |
| Rusko | ei arviota |  |
| Sauvo | ei arviota |  |
| Taivassalo | ei arviota |  |
| Turku | 960 h / kk (240 h / vko) | Ei sisällä hankinnan yhteydessä tehtyä kuvailua. |
| Uusikaupunki | 3-6 h / kk |  |
| Vehmaa | ei arviota |  |

**Mitä keskitetään**

Olennainen kysymys on se, mitä keskittämisellä itse asiassa tarkoitetaan. Toistaiseksi Vaskissa on päätetty olla yhtenäistämättä luokitusta. Valitusta mallista riippumatta jokainen Vaski-kirjasto merkitsee siksi tietueisiin edelleen oman hyllypaikkansa. Auroran luettelointioikeuksia ei siis voida poistaa miltään kirjastolta. Oma hyllypaikka mahdollistaa toisaalta sen, että kirjastoissa joissa ei kuvailla voidaan käsitellä niteet valmiiksi odottamatta kuvailun valmistumista. Tämä vähentää keskitetystä kuvailusta muuten seuraavaa ongelmaa: aineiston päätymistä varsinkin pienten kirjastojen asiakkaille aikaisempaa hitaammin.

Kuvailuun kuluvaa aikaa arvioidessaan kirjastot ovat huomioineet sekä alusta lähtien itse tehtävän kuvailun (= primaariluetteloinnin) että tietojen siirron muista tietokannoista. Keskittäminen voidaan tehdä joko niin, että keskitetään pelkästään primaariluettelointi tai niin että keskitetään myös tietojen siirto. Tästä valinnasta riippuen saadaan aikaiseksi vaikutuksiltaan melko erilaiset keskittämismallit.

Siirtotietoja Vaski saa eniten BTJ:ltä. Suuri osa BTJ:n kuvailutiedoista saadaan nykyään automaattisesti eräajotäydennyksinä. Vieraskielisen kirjallisuuden ja AV-aineiston tiedot joudutaan kuitenkin siirtämään BTJ:ltä vielä osittain yksitellen. BTJ:n lisäksi tietoja saadaan siirrettyä Fennicasta, Melindasta ja suurimmista MARC 21 -formaattia käyttävistä suomalaisista yleisistä kirjastoista. Helmet-kirjastoista tietoja ei saada siirrettyä, tällä hetkellä myöskään Violasta ei pystytä siirtämään tietoja.

Vaskiin pystytään siirtämään tietoja myös Kongressin kirjastosta, Libriksestä ja Mandiksesta. Yhteensopivuusongelmat vähentävät kuitenkin näistä tietokannoista siirrettyjen tietojen hyödyllisyyttä ja aiheuttavat sen, että tietojen korjailuun kuluu aikaa. Tiedonsiirtoa ulkomaalaisista tietokannoista vaikeuttavat kansalliset kentät ja suomalaisista käytännöistä poikkeavat sisällönkuvailutavat. Mandiksen kautta taas saadaan väärää formaattia olevia tietueita. Tietojen siirtäminen muualta kuin MARC 21-formaattia käyttävistä suomalaisista tietokannoista vaatiikin osaamista ja virheellisten tietojen tunnistamista.

Kuvailussa eniten aikaa vie primaariluettelointi. Sen tarve on suurin AV-aineistossa (varsinkin musiikissa) ja vieraskielisessä kirjallisuudessa. Primaariluettelointia joudutaan tekemään niissä tapauksissa, joissa kuvailua ei ole saatavilla muista tietokannoista.

Pelkästään primaariluetteloinnin keskittäminen on pienempi muutos nykyiseen verrattuna kuin malli, jossa tietojen siirtokin keskitetään. Pelkän primaariluetteloinnin keskittäminen aiheuttaa myös vähemmän keskittämiseen joka tapauksessa liittyvää kuljetusten lisääntymistä ja uutuusaineiston käsittelyn hidastumista.

**Mahdollisia keskittämismalleja**

Näiden pohjatietojen perusteella keskittämisen vaihtoehtoja voidaan miettiä käyttämällä lähtökohtana kirjastoihin tulevaa aineistoa tai kuvailuun nyt käytettävää aikaa. Aineistomääriä lähtökohtana käytettäessä on muistettava, ettei meillä ole tietoa siitä kuinka suuri osa nimekkeiden kuvailutiedoista saadaan siirrettyä tietokantaan muualta. Nimekemäärät eivät siis suoraan kerro kuvailun vaatimaa työmäärää.

Keskittäminen voi tarkoittaa joko pelkän primaariluetteloinnin keskittämistä tai myös tietojen siirron keskittämistä. Kaikissa malleissa on siksi vielä valittava toinen näistä kahdesta vaihtoehdoista.

1. Keskitetään todella paljon

*Pidetään lähtökohtana sitä, paljonko kirjastoon tulee aineistoa.* Vain 3000 nimekkeen kirjastoissa kuvaillaan. Muiden nimekkeet jaetaan ko. kirjastojen kesken. Kuvailua tehdään tässä tapauksessa näissä kirjastoissa:

* Kaarina
* Lieto
* Raisio
* Turku

*Pidetään lähtökohtana sitä, paljonko kirjastoon tulee aineistoa jota ei tule muualle.* Vain yli 200 nimekkeen kirjastoissa tehdään kuvailua, Kuvailua tehtäisiin tässä tapauksessa näissä kirjastoissa:

* Kaarina
* Raisio
* Turku
* Uusikaupunki

1. Keskitetään paljon

*Pidetään lähtökohtana sitä, paljonko kirjastoon tulee aineistoa.* Vain suunnilleen 2000 nimekkeen kirjastoissa kuvaillaan. Kuvailua tehdään tässä tapauksessa näissä kirjastoissa:

* Kaarina
* Laitila
* Lieto
* Masku
* Naantali (toinen vuosi paljon alle 2000)
* Paimio (toinen vuosi paljon alle 2000)
* Raisio
* Turku
* UKI

*Pidetään lähtökohtana sitä, paljonko kirjastoon tulee aineistoa jota ei tule muualle*. Vain yli 100 nimekkeen kirjastoissa tehdään kuvailua. Kuvailua tehtäisiin tässä tapauksessa näissä kirjastoissa:

* Kaarina
* Laitila
* Lieto
* Raisio
* Turku
* UKI
* Naantali ja Masku (ylittävät vain toisena vuonna sadan rajan)

1. Keskitetään vähemmän

*Pidetään lähtökohtana sitä, paljonko kirjastoon tulee aineistoa.* Yli 1000 nimekkeen kirjastoissa kuvaillaan. Kuvailua tehtäisiin tässä tapauksessa näissä kirjastoissa:

* Kaarina
* Laitila
* Lieto
* Masku
* Mynämäki
* Naantali
* Nousiainen
* Paimio
* Raisio
* Turku
* Uusikaupunki

*Pidetään lähtökohtana sitä, paljonko kirjastoon tulee aineistoa jota ei tule muualle.* Vain yli 50 nimekkeen kirjastoissa tehdään kuvailua. Kuvailua tehtäisiin tässä tapauksessa näissä kirjastoissa:

* Kaarina
* Laitila
* Lieto
* Raisio
* Turku
* UKI
* Naantali
* Masku
* Rusko
* Paimio

Vehmaalla on v. 2013 yli 50 omaa nimekettä. Nämä ovat ilmeisesti lähinnä Daisyja.

1. Kehitetään nykyistä mallia

Nimekemäärien käyttämisessä keskittämisen pohjana on se ongelma, että määrät eivät kerro suoraan kuvailutarvetta. Pelkkien määrien perusteella ei saada selvyyttä esim. siitä, paljonko siirtotietoja on pystytty hyödyntämään.

Jos asiaa tarkastellaan kuvailuun nyt käytettävän ajan perusteella, vaikuttaa kuitenkin siltä, että kuvailu on Vaskissa jo varsin keskittynyttä. Suurin osa kirjastoista on ilmoittanut käyttävänsä kuvailuun todella vähän aikaa.

Vaihtoehtona on siksi myös se, että kuvailu todetaan keskittyneeksi ja tyydytään luomaan järjestelmä niiden kirjastojen kuvailun hoitamiseksi, joissa kuvailutarve on satunnaista. Näihin kirjastoihin kuuluvat ainakin ne, joissa tällä hetkellä ei tehdä muuta kuin hyllypaikan merkitsemistä tietueisiin. Kaikkiin kirjastoihin tulee satunnaisesti mm. lahjoituksia, joita ei ole missään muussa Vaski-kirjastossa. Tällä hetkellä oletuksena on, että kaikkialla kuvaillaan. Satunnaisen kuvailutarpeen hoitamiseksi ei siksi ole olemassa järjestelmää.

**Mallien seuraukset**

Mikäli kuvailua päädytään keskittämään vaihtoehtojen 1-3 mukaisesti, pitää erikseen miettiä millä perusteella kuvailtava aineisto jaetaan kuvailua tekeville kirjastoille. Kuvailun lopettavien kirjastojen aineistoa voidaan jakaa muille esim. kuljetusaikataulujen, maantieteellisen läheisyyden tai aineistolajin perusteella. Myös kuvailua tekevien kirjastojen sisällä on tehtävä työnjakoa.

Jos kuvailua keskitetään, on varauduttava seuraaviin ongelmiin. Ongelmat ovat suurempia, jos myös tietojen siirto keskitetään.

* Hankinta ja niteiden käsittely tehdään osassa kirjastoja kuvailuprosessista erillään. Tästä seuraa niteiden päätymistä vääriin tietueisiin ja niteiden vääriä signumeita/hyllypaikkoja. Turussa niteet on käsitelty hajautetusti vuodesta 2007 lähtien ja näitä ongelmia ilmenee melko paljon.
* Kuljetukset lisääntyvät. Yksittäisissä tapauksissa kuvailu voidaan tehdä skannattujen sivujen perusteella, yleensä kuvailijan on kuitenkin saatava kuvailtava aineisto käsiinsä. Kuljetustarve tosin koskee vain niitä tapauksia, joissa kuvailtavaa teosta ei ole hankittu mihinkään kuvailua tekevään kirjastoon.
* Uutuusaineisto päätyy asiakkaille hitaammin. Näin käy ainakin kaikkein pienimmissä kirjastoissa. Kirjastojen omat hyllypaikat lieventävät tätä ongelmaa: ne mahdollistavat aineiston käsittelyn ennen kuvailun valmistumista jos teosta on myös kuvailua tekevissä kirjastoissa. Tällaisesta menettelystä seuraa välillä virheellisiä tarroja niteisiin. Virheellisiä tarroja esiintyy niteissä nykyäänkin, pääsananmuutoksista lähtevät automaattiset ilmoitukset pienentävät tämän ongelman aiheuttaman lisätyön määrää.

Mikäli päädytään vaihtoehtoon 4, on määriteltävä ne kirjastot, joissa kuvailutarve on vain satunnaista. Näitä kirjastoja ovat nykytilanteen perusteella ainakin Kustavi ja Pyhäranta. Tässä mallissa kuvailua tehdään edelleen useimmissa kirjastoissa. Tämä edellyttää varautumista seuraavaan:

* Niiden kirjastojen jotka haluavat kuulua kuvailua tekevien joukkoon, on sitouduttava käyttämään aikaa muuttuvien sääntöjen ja kehittyvän ohjelman toiminnan opiskeluun.
* Vaskin liityttyä Melindaan kuvailijoiden määrää joudutaan rajoittamaan.